દિલ્હીની શાસક આમ આદમી પાર્ટીની સરકારે 2015માં પોતાની પાર્ટીના 20 વિધાનસભ્યોને સંસદીય સચિવ બનાવ્યા હતા. વકીલ પ્રશાંત પટેલ (ડાબે તસવીરવાળા)એ રાષ્ટ્રપતિને લેખિતમાં વિનંતી કરી હતી કે AAPના આ 20 વિધાનસભ્યો લાભના પદ ઉપર છે, તેથી એમનું વિધાનસભ્ય પદ રદ કરવું જોઈએ. દિલ્હીની સરકારે દિલ્હી એસેમ્બલી રિમૂવલ ડિસ્ક્વોલિફિકેશન એક્ટ-1997માં ફેરફાર કર્યો હતો. તે ખરડાનો આશય સંસદીય સચિવના પદને લાભના પદથી મુક્તિ અપાવવાનો હતો, પરંતુ તે વખતના રાષ્ટ્રપતિ પ્રણવ મુખરજીએ તે ખરડાને મંજૂરી આપી નહોતી.